Keskuskoulun sisäilmatyöryhmän muistio

**Aika:** torstaina 20.9.2023 klo 15-16

**Paikka:** Teams
**Läsnä:**
Laila Mäkelä, puheenjohtaja, toimialajohtaja sivistyspalvelut

Tiina Torkkeli-Pitkäranta, sihteeri, vs. työsuojelupäällikkö

Jussi Tanhuanpää, työsuojeluvaltuutettu

Sari Valtonen, rehtori

Emmi Takku Kouluterveydenhoitaja

~~Ville Kivimäki~~, rakennuttajapäällikkö

Jani Pyykkö, kiinteistömestari

Timo Hietanen, LVI-insinööri

Anne Demasör, isännöitsijä

Janne Martti pj vanhempainyhdistys

Maarit Heikkilä rahastonhoitaja vanhempainyhdistys

1. Todetaan läsnäolijat

Käytiin läpi läsnäolijat sekä pidettiin esittäytymiskierros, koska vaihtuvuutta oli sekä kaupungin että vanhempainyhdistyksen edustajien osalta.

1. Edellisen kokouksen muistio

Tilanne nyt:

Liedon omissa väistötiloissa jokaisessa luokkatilassa on uudet ilmalämpöpumput, joilla tiloja voidaan viilentää ja lämmittää. Käyttökoulutusta on annettu ja käyttölämpötila on asennettu +22 C:en. Käyttäjiltä on tullut yleisluonteista palautetta, että laitteet eivät toimi tasaisesti. Palautteisiin on pyydetty antamaan yksilöity selvitys, jotta ongelmia voidaan selvittää.

Pajan osalta ei ole riittävää tietoa nykytilanteesta. Asiaa selvitetään seuraavaan kokoukseen mennessä. Pajarakennuksen käyttäjillä on huono tilanne sisäilman takia. Olisi hyvä käydä ko. opettajan kanssa läpi ongelmakohtia paikan päällä. Pajarakennus ei ole Keskuskoulun päähankkeessa mukana. Sen osalta on tehty erillinen peruskorjauspäätös. Lähtötiedot tutkitaan tilapalvelun toimesta, mm. sisäilmailmoitukset ja tiedot aiempien kosteusvaurioiden hoitamisesta sekä Siraten laatima raportti. Paja otetaan omaksi tarkemmin tarkasteltavaksi hankkeeksi.

Tarkistetaan seuraavaan kokoukseen mennessä 11.5. sisäilmatyöryhmän pöytäkirjan kohdan 3. asiat: kosteuskartoitus, kuivaukset, anturien sijoituspaikat, mikä tilanne.

1. Toimitilapalveluiden edustaja kertoo koulun sisäilman laadun seurannasta ja muista ajankohtaisista asioista.

Kuukausiraportti toimitetaan sisäilmatyöryhmän jäsenille ennen kokousta ja käsitellään viitearvojen ylitysten osalta sisäilmatyöryhmässä. Tiina laittaa sen liitteeksi nettiin pöytäkirjaan.

Elokuun koontiraportti käytiin läpi kokouksessa (liite). Elokuussa on useampana päivänä ollut hiilidioksidiarvon ylitys väistötiloissa. Lämpötila ollut hyvin viitearvoissa, mutta ilman kosteus on ollut korkea, jolloin sisäilma tuntuu tukalalta.

Syyslomalla (vko 42) tullaan asentamaan termostaatteihin suojapellit ja ilmavaihtokoneiden suojakopit.

1. Käyttäjien tilannekuva Sari Valtonen, Emmi Takku ja vanhempainyhdistyksen edustajat

Sari: Käyttäjiltä on tullut melko vähän pyyntöjä esim. tilojen vaihtamisen suhteen. Pajarakennuksen osalta tilanne on edelleen varsin huolestuttava ja asian on ollut esillä pitemmän aikaa sisäilmatyöryhmien kokouksissa.

Emmi: Oppilailla on ollut melko vähän sisäilmaan viittavia oireita.

Maarit: Vastuunjako on kaupungilla huono, koska tieto ongelmista ei ole siirtynyt uusille työntekijöille. Olisi hyvä, jos sähköpostit eivät menisi henkilökohtaisiin sähköposteihin, vaan ryhmäsähköpostiin, johon useammalla henkilöllä on oikeus, tällöin tieto ei häviä, kun henkilö poistuu.

Anne: Isännöitsijällä on käytössä ryhmäsähköposti isannoitsija@lieto.fi jota voivat lukea Anne ja Ville.

Jussi: Sisäilmailmoitukset menevät nyt seuraaville: Anne, Tiina, Jussi. Nämä menevät työsuojelutoimikuntaan. Uusien työntekijöiden perehdytysmalleja on tekeillä nykyisen lisäksi myös esihenkilöille, jotta uudet esihenkilöt saisivat tarpeellisen perehdytyksen työtehtäviin.

1. Uuden koulun rakentamisprojektin kuulumiset

Kilpailuttaminen on kesken, projekti etenee aikataulussa.

1. Kokouksen päättäminen ja seuraavan kokouksen ajankohta

Seuraava kokous pidetään 2.11. klo 15. teamsissa.

Pj päätti kokouksen klo 16.00

Liite: elokuun koontiraportti